text: শ্রীমঙ্গল রেলওয়ে স্টেশন হচ্ছে বাংলাদেশের মৌলভীবাজার জেলার শ্রীমঙ্গল উপজেলায় অবস্থিত একটি রেলওয়ে স্টেশন। এটি আখাউড়া–কুলাউড়া–ছাতক রেলপথের অন্তর্ভুক্ত। ১৯১২ সালে এটি চালু হয়।
  
  ইতিহাস 
  ১৯১২ সালে শ্রীমঙ্গল রেলওয়ে স্টেশন চালু হয়। প্রথম দিকে ব্রিটিশরা রেলগাড়ি দিয়ে চা ও বিভিন্ন পণ্য উঠা-নামাতে এটি ব্যবহার করত। পরে আস্তে আস্তে এখানে ট্রেনে ভ্রমণকারী মানুষের সংখ্যা বৃদ্ধি পায়।
  
  রেল সেবা 
  ২০২০ সালের হিসাবে মোট ছয়টি আন্তঃনগর ট্রেন এই স্টেশনে যাত্রাবিরতি দেয়। এর মধ্যে রয়েছে ঢাকা–সিলেট রেলপথের উপবন এক্সপ্রেস, কালনী এক্সপ্রেস, জয়ন্তিকা এক্সপ্রেস ও পারাবত এক্সপ্রেস এবং চট্টগ্রাম–সিলেট রেলপথের উদয়ন এক্সপ্রেস ও পাহাড়িকা এক্সপ্রেস। এছাড়াও অনেক লোকাল ও মেইল ট্রেন এই স্টেশনে চলাচল করে।
  
  বর্তমান অবস্থা
  ভিত্তি প্রস্তর স্থাপনের ১০০ বছর পার হয়ে গেলেও, সংস্কারের অভাবে মৌলভীবাজারের শ্রীমঙ্গল রেল স্টেশন বিভিন্ন সমস্যায় জর্জরিত। ঢাকা-সিলেট-চট্টগ্রাম রুটে প্রতিদিন ছয়টি আন্তঃনগর ট্রেন চলাচল করে। তবে বর্তমানে প্রযুক্তিগত সমস্যার কারণে সিলেট-চট্টগ্রাম রুটের জালালাবাদ এক্সপ্রেস মেল ট্রেন বন্ধ রয়েছে। ভ্রমণকারীরা টিকেট সঙ্কট, সরকারী শৌচাগারের অভাব, বসার ব্যবস্থার অভাব, অস্বাস্থ্যকর প্ল্যাটফর্ম, দুর্বল রেল লাইন, এবং প্রশাসন কর্তৃক প্রদত্ত সেবার মান নিয়ে অসন্তুষ্ট।
  
  তথ্যসূত্র
  
  বহিঃসংযোগ 
  
   
   শ্রীমঙ্গল রেলওয়ে স্টেশনের সময়সূচী
  
  বিষয়শ্রেণী:মৌলভীবাজার জেলার রেলওয়ে স্টেশন
  বিষয়শ্রেণী:১৯১২-এ চালু রেলওয়ে স্টেশন
  বিষয়শ্রেণী:শ্রীমঙ্গল উপজেলা
title: শ্রীমঙ্গল রেলওয়ে স্টেশন